CELEX: 32011R0589
Language: bg
Date: 2011-06-20 00:00:00
Title: Регламент за изпълнение (ЕС) № 589/2011 на Комисията от 20 юни 2011 година за изменение на Регламент за изпълнение (ЕС) № 302/2011 за откриване на извънредна тарифна квота за внос на определени количества захар за пазарната 2010/2011 година

21.6.2011   
            
            
               BG
            
            
               Официален вестник на Европейския съюз
            
            
               L 161/7
            
         РЕГЛАМЕНТ ЗА ИЗПЪЛНЕНИЕ (ЕС) № 589/2011 НА КОМИСИЯТА
   от 20 юни 2011 година
   за изменение на Регламент за изпълнение (ЕС) № 302/2011 за откриване на извънредна тарифна квота за внос на определени количества захар за пазарната 2010/2011 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
   като има предвид, че:
   
               (1)
            
            
               Цените на захарта на световния пазар се задържаха високи в началото на пазарната 2010/2011 година, което забави темпа на вноса по-специално от трети страни, ползващи се с някои преференциални споразумения.
            
         
               (2)
            
            
               Предвид тази ситуация Комисията наскоро прие набор от мерки с цел да осигури допълнителни доставки за пазара на Съюза. Тези мерки включваха Регламент (ЕС) № 222/2011 на Комисията от 3 март 2011 г. за определяне на извънредни мерки относно пускането на извънквотна захар и изоглюкоза на пазара на Съюза при намалена такса за свръхпроизводство за пазарната 2010/2011 година (2), който увеличи общото количество захар и изоглюкоза на пазара на Съюза с 526 000 тона, както и Регламент за изпълнение (ЕС) № 302/2011 на Комисията от 28 март 2011 г. за откриване на извънредна тарифна квота за внос на определени количества захар за пазарната 2010/2011 година (3), който временно преустанови вносните мита за захар с код по КН 1701 за количество от 300 000 тона.
            
         
               (3)
            
            
               Вносът на захар в режим активно усъвършенстване в съответствие с глава 3 от Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (4) бе намален и преработвателната промишленост увеличи използването на квоти за захар в изнасяните продукти. Това развитие задържа положението с недостатъчните доставки на пазара на Съюза, което заплашва да причини недостиг през последните месеци на пазарната година до идването на новата реколта.
            
         
               (4)
            
            
               Следователно високите цени на световния пазар за захар са заплаха за предлагането на пазара на Съюза. Поради тази причина е необходимо количеството от 300 000 тона, определено в Регламент за изпълнение (ЕС) № 302/2011, да се увеличи с 200 000 тона, за които митата за внос на захар да бъдат временно преустановени.
            
         
               (5)
            
            
               В съответствие с член 11 от Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (5) откриването на тарифните квоти за внос на захарни продукти с пореден номер 09.4380 (извънредна вносна захар) по силата на член 187 от Регламент (ЕО) № 1234/2007, количествата на тези продукти, за които вносните мита следва временно да се преустановят, както и периодът на тарифната квота трябва да се определят в отделен нормативен акт. Регламент за изпълнение (ЕО) № 302/2011 временно преустановява вносните мита за захар с код по КН 1701 за количество от 300 000 тона.
            
         
               (6)
            
            
               Регламент за изпълнение (ЕС) № 302/2011 следва да бъде съответно изменен.
            
         
               (7)
            
            
               Управителният комитет за общата организация на селскостопанските пазари не е представил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   В Регламент за изпълнение (ЕС) № 302/2011, член 1, първа алинея се добавя следното изречение:
   
      „Временно се преустановяват вносните мита за допълнително количество от 200 000 тона от 1 юли 2011 г. до 30 септември 2011 г.“
   
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Срокът на действие на настоящия регламент изтича на 30 септември 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юни 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 60, 5.3.2011 г., стр. 6.
   
      (3)  ОВ L 81, 29.3.2011 г., стр. 8.
   
      (4)  ОВ L 253, 11.10.1993 г., стр. 1.
   
      (5)  ОВ L 254, 26.9.2009 г., стр. 82.